સોનલબહેન બજાણિયા..અને પતિ દિનેશભાઈ બજાણિયા છૂટક મજૂરી કરે. સોનલબહેન ખુબ ગરીબ સ્થિતિમાં મોટા થયા. પણ પોતાનાં બાળકોને વારસામાં ગરીબી નથી આપવી એવો નિશ્ચય. એટલે લગ્ન પછી તુરત દિનેશભાઈને આર્થિક રીતે મદદરૂપ થવાય એટલે મજૂરી કરવા લાગ્યા. પૈસાનું સરખું આયોજન કરે. મોટાભાગે વિચરતી જાતિમાં આ આયોજન કરનારા ખુબ ઓછા મળે. તેમના ઘરે પહેલા બાળકનો જન્મ થયો એટલે નક્કી કર્યું બાળક સાથે આ રીતે ઝુપડામાં, અસ્વચ્છ વાતાવરણમાં નથી રહેવું. ભાડેથી ઘર લેવાનો નિર્ણય કર્યો.. પતિ અને પરિવારે સમજાવ્યા કે ભાડામાં કેટલા બધા પૈસા જાય અને આપણે વળી એવી શી જરૂર છે પણ એમનું મન મક્ક હતું. આખરે ભાડાના ઘરમાં રહેવાનું શરુ કર્યું. ડીસા શહેરમાં પ્રમાણમાં ઠીક જગ્યા પર મહીને રૂ.૨૦૦૦ ભાડું. ખુબ મોટી રકમ પણ થઇ રહેશે એવી શ્રદ્ધા. આ દરિદ્રતામાંથી બહાર આવવા માનસિક રીતે એમણે તૈયારી કરી જ લીધેલી.